stanford-oval/wikipedia huggingface dataset:
Lindsay Crosby

| Lindsay Crosby |
| --- | --- |
 Crosbyn veljekset Dennis (vas.), Gary (alla kesk.), Lindsay (yllä kesk.), ja Phillip (oik.).
Henkilötiedot
Syntynyt: 5. tammikuuta 1938 Los Angeles, Kalifornia
Kuollut: 11. joulukuuta 1989 (51 vuotta) Las Vegas, Nevada
Kansalaisuus:  Yhdysvallat
Ammatti:  näyttelijä ja laulaja
Aiheesta muualla
IMDb
Lindsay Harry Crosby (5. tammikuuta 1938 – 11. joulukuuta 1989) oli yhdysvaltalainen näyttelijä ja laulaja. Hän oli Bing Crosbyn nuorin poika.
Lindsay Crosby syntyi Los Angelesissa, Kaliforniassa. Hän opiskeli kolmen veljensä Garyn, Phillipin ja Dennisin kanssa Bellarmine Academyssä San Joséssa. He esiintyivät yhdessä nimellä The Crosby Boys 1950-luvun loppupuolella yökerhoissa ja Ed Sullivanin televisio-ohjelmassa.
The Crosby Boys sai lupaavan alun, mutta showbisneksen paineet ja heidän oma kyvyttömyytensä yhteistyöhön turmeli heidän elämänsä. Heihin myös vaikutti syvästi äitinsä Dixie Leen alkoholismi ja ennenaikainen kuolema syöpään. Raskas juominen ja tunne-elämän ongelmat veivät veronsa. Lindsay teki itsemurhan joulukuussa 1989 ampumalla itseään päähän 51-vuotiaana.
Aiheesta muualla

Lindsay Crosby suicide. Community.mcckc.edu. Arkistoitu 15.2.2008. (englanniksi)
Lindsay Crosby NNDB. (englanniksi)
Lindsay Hartley

Lindsay Nicole Hartley, o.s. Korman (s. 17. huhtikuuta 1978, Palm Springs, Kalifornia) on yhdysvaltalainen näyttelijä. Hän on esittänyt muun muassa Theresa Lopez-Fitzgeraldia saippuasarjassa Passions vuosina 1999–2008.
Hartley meni 2004 naimisiin näyttelijä Justin Hartleyn kanssa ja synnytti 3. heinäkuuta Isabella Justice -tyttären. Aviopari erosi vuonna 2012.
Aiheesta muualla

Lindsay Hartley Internet Movie Databasessa. (englanniksi)
Jesse Burke

| Mitalit> Maa:   Belgia.Naisten karate.Grand Prix  | Mitalit> Maa:   Belgia.Naisten karate.Grand Prix  | Mitalit> Maa:   Belgia.Naisten karate.Grand Prix  | Maa:   Belgia> Naisten karate. |
| --- | --- | --- | --- |
|  Pronssia | Dublin 2008 | avoin |  |
Jesse Burke on belgialainen karateka, joka saavutti pronssia Irlannin GP:ssä vuonna 2008.
Jesse Bosch

Jesse Bosch (s. 1. helmikuuta 2000 De Lutte) on alankomaalainen jalkapalloilija, pelipaikaltaan keskikenttäpelaaja. Hän on pituudeltaan 176-senttimetrinen. Hän edustaa Alankomaiden Eredivisiessä pelaavaa Willem II:ta, johon hän siirtyi kesällä 2022 FC Twentestä.
Bosch nousi FC Twenten junioreista edustusjoukkueeseen ensi kerran kaudella 2019–2020 ja sai kahdella seuraavalla kaudella runsaasti peliaikaa. Hän pelasi Twentessä 62 Eredivisie-ottelua ja teki niissä kolme maalia. Hän siirtyi heinäkuussa 2022 toisella sarjatasolla pelanneeseen Willem II:een, joka nousi vuonna 2024 pääsarjaan. Bosch pelasi kakkostasolla 67 ottelua ja teki niissä kahdeksan maalia. Hän on kuulunut Willem II:n Eredivisie-joukkueessa vakiokokoonpanoon ja teki kauden 2024–2025 ensimmäisen maalinsa elokuussa vierasottelussa Heracles Almeloa vastaan.
Jesse Boot

Jesse Bootin muistomerkki Nottinghamin Highfields-puistossa.
Jesse Boot, myöhemmin lordi Trent (1850–1931) oli englantilainen apteekkari, joka laajensi isänsä Joseph Bootin perustaman apteekin Britannian-laajuiseksi patenttilääkkeiden vähittäisketjuksi. Hän myi yrityksen osake-enemmistön vuonna 1920 Yhdysvaltoihin.
Boots-yhtiöstä syntyi vuonna 2005 Alliance Boots sen ostettua kilpailijansa Alliance UniChem plc:n. Tämä liikevaihdoltaan noin 20 miljardin euron yritys laajeni vuonna 2014 jälleen fuusion kautta nykyiseksi lääkekauppajätiksi ja pörssiyhtiöksi nimeltä Walgreens Boots Alliance. Sen henkilöstömäärä on noin 345 000 ja liikevaihto noin 124 miljardia Yhdysvaltain dollaria.
Joakim Berg

Joakim Berg
Herbert Joakim ”Jocke” Berg, (s. 16. maaliskuuta 1970 Eskilstuna, Ruotsi) on lopettaneen ruotsalaisen rock-yhtyeen Kentin laulaja ja kitaristi. Hän myös sanoitti ja sävelsi suurimman osan yhtyeen kappaleista. Berg asuu Tukholmassa vaimonsa Tanja Määtän kanssa, ja heillä on kaksi lasta.
Bergin sooloalbumi "Jag fortsätter glömma" julkaistiin 27. toukokuuta 2022.
Aiheesta muualla

Kuvia tai muita tiedostoja aiheesta Joakim Berg Wikimedia Commonsissa
Legion of the Damned

| Legion of the Damned |
| --- | --- |

Tiedot
Toiminnassa:  2004–
Tyylilaji:  thrash metal, death metal
Kotipaikka:   Alankomaat
Laulukieli:  Englanti
Jäsenet:  Richard Ebisch, Kitara   Maurice Swinkels, Laulu   Harold Gielen, Basso   Erik Fleuren, Rummut  
Entiset jäsenet:  Twan Fleuren, Basso  
Levy-yhtiö:  Massacre Records  
Aiheesta muualla
Kotisivut
Infobox OKNimi-testi OK: 
Legion of the Damned on vuonna 2004 perustettu hollantilainen death/thrash metal -yhtye, joka on tehnyt neljä levyä. Legion of the Damned on ottanut vaikutteita Slayeriltä ja Samaelilta. Yhtye toimi aikaisemmin nimellä Occult. Yhtye on vieraillut Suomessa aiemmin Tuska-festivaaleilla vuonna 2007 ja Finnish Metal Expossa talvella 2009. Seuraava vierailu tapahtui kesällä 2009, kun yhtye saapui jälleen Tuska-festivaaleille.
Kokoonpano

Maurice Swinkels – laulu
Richard Ebisch – kitara
Harold Gielen – basso
Erik Fleuren – rummut
Kokoonpano > Entiset jäsenet

Twan Fleuren – basso
Diskografia

Malevolent Rapture (2006)
Sons of the Jackal (2007)
Feel the Blade (2008)
Cult of the Dead (2008)
Descent Into Chaos (2011)
Ravenous Plague (2014)
Slaves of the Shadow Realm (2019)
The Poison Chalice (2023)
Legion of the Damned esiintymässä Sloveniassa 2009.
Las mil y una noches

| Las mil y una noches Tierra Santa |
| --- | --- | --- |

Livealbumin tiedot
 Julkaistu: 2004
 Tyylilaji: heavy metal
 Levy-yhtiö: Locomotive Music
muut julkaisut
| Indomable 2003 | Las mil y una noches 2004 | Apocalipsis 2004 |
Las mil y una noches (suom. Tuhat ja yksi yötä) on Tierra Santa -yhtyeen livealbumi, joka julkaistiin vuonna 2003. Se äänitettiin Lorca Rock -festivaalilla. Levystä on olemassa myös DVD-versio.
Kappaleet > Levy 1

Pegaso – 4.19
Alas de fuego – 4.38
Hamlet – 4.07
Sodoma y Gomorra – 3.35
Sangre de reyes – 4.22
Indomable – 5.01
La momia – 5.18
Juana de arco – 3.51
El canto de las sirenas – 4.04
Las walkirias – 5.12
Kappaleet > Levy 2

Una juventud perdida – 6.24
Tierras de leyenda – 4.00
La sombra de la bestia – 4.44
El laberinto del minotauro – 5.14
El bastón del diabolo – 5.37
Drácula – 4.49
Tierra santa – 4.05
Mi tierra – 3.59
La canción del pirata – 6.48
Legendario – 5.29
Kokoonpano

Ángel - laulu, kitara
Arturo - kitara
Roberto - basso
Iñaki - rummut
Mikel - kosketinsoittimet
Aiheesta muualla

Las mil y una noches Discogsissa. (englanniksi)
Albumi Las mil y una noches Encyclopaedia Metallum -sivustolla (englanniksi)
Joakim Berendes

Joakim Berendes (myös Jaakkima Berndes, k. 1623) oli virkamies. Hänet nimitettiin vuonna 1611 Viipurin ja 1614 Kaprion käskynhaltijaksi sekä kamarineuvokseksi. Vuonna 1619 hän sai määräyksen toimikuntaan, joka lähetettiin Suomeen tarkastamaan ja järjestämään muun muassa veronkantoa ja hallintoa. Vuonna 1622 hänestä tuli Riian käskynhaltija ja Savon tuomari. Berendesin poika ensimmäisestä avioliitosta Anna von Rosenin (k. 1604) oli valtaneuvos Johan Berendes (1603–1652). Berendes avioitui toisen kerran Henrik Wreden lesken Gertrud von Ungernin kanssa, joka suhtautui ankarasti Elimäen läänitystalonpoikiinsa. Hänen sanotaan olleen tarmokas, omaa etua ajava ja keränneen suuren omaisuuden. Kenraalimajuri, vapaaherra Fabian Berendes (1610–1678) oli Berendesin poika tästä avioliitosta.
Aiheesta muualla

Ilmari Heikinheimo: Suomen elämäkerrasto.  Helsinki:  Werner Söderström Osakeyhtiö, 1955.  Sivu 54.
Lihalampi (Petäjävesi)

| Lihalampi |
| --- | --- |
Valtiot:  Suomi
Maakunnat:  Keski-Suomi
Kunnat:  Petäjävesi
Koordinaatit:  62°24′15″N, 25°04′46″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Pengerjoen valuma-alue (14.54)
Laskujoki:  Lihajoki Ohrajokeen 
Järvinumero:  14.548.1.005
Mittaustietoja
Pinnankorkeus:  167,2 m  
Pituus:  400 m  
Leveys:  310 m  
Rantaviiva:  1,175 km  
Pinta-ala:  8,184 ha  
Tilavuus:  0,0003188 km³ 
Keskisyvyys:  3,9 m  
Suurin syvyys:  7,5 m  
Saaria:  ei saaria 
 fiLihalampi 
Lihalampi  on Keski-Suomessa Petäjävedellä Töysänperän lähellä sijaitseva lampi.
Maantietoa

Lampi on 400 metriä pitkä, 310 metriä leveä, ja sen pinta-ala on 8,2 hehtaaria. Lammella ei ole kartan mukaan saaria. Lammen tilavuudeksi on saatu 318 800 kuutiometriä. Sen keskisyvyys on 3,9 metriä ja suurin syvyys on 7,5 metriä. Sen rantaviivan pituus on 1,2 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Jämsän reitin valuma-alueen (14.5) Pengerjoen valuma-alueella (14.54), jonka Ohrajoen valuma-alueeseen (14.548) se kuuluu. Lammen vedenpinnan korkeus on 167,2 metriä mpy.
Joakim Andersson (jääpalloilija)

| Henkilötiedot |
| --- | --- | --- | --- |
Koko nimi: Joakim Andersson
Syntymäaika: 3. maaliskuuta 1993 (ikä 31)
Syntymäpaikka: ,  Ruotsi
Pelipaikka: Hyökkääjä
Pituus: 186 cm
Paino: 88 kg
Seura
Seura:  Villa Lidköping BK
Junioriseurat
: Vetlanda BK
Seurat
| Vuodet | Seura | O | (M) |
| 2010–2018 |  Vetlanda BK | – | (–) |
| 2018– |  Villa Lidköping BK | – | (–) |
Maajoukkue
| 2015– |  Ruotsi |  | () |
 Seurajoukkueuran tilastot kattavat vain kansalliset sarjat, päivitetty 21.2.2019.  Maajoukkueuran tilastot päivitetty 21.2.2019.
Joakim Andersson (s. 3. helmikuuta 1987) on ruotsalainen jääpalloilija. Hän edustaa Ruotsin Elitserienissä pelaavaa Villa Lidköping BKta.
Andersson nousi kasvattajaseurassaan Vetlanda BK:ssa edustusmiehistöön 17-vuotiaana kaudella 2010–2011. Hän pelasi kasvattajaseuraassaan kaikkiaan kahdeksan Elitserien-kautta. Häntä on pidetty samantyyppisenä maaliahneena hyökkääjänä kuin aiempaakin Vetlanda-kasvattia ja maajoukkuemiestä Christoffer Edlund. Andersson oli noussut Vetlanda-vuosinaan jo seuran kaikkien aikojen tehokkaimpiin maalintekijöihin. Syksyllä 2018 hän siirtyi Elitserienin Villa Lidköpingin riveihin.
Andersson on pelannut kolmet MM-kisat ja saavuttanut niissä kaksi MM-hopeaa (2018 ja 2019) ja MM-pronssia (2016). Kevään 2017 MM-kisat jäivät Anderssonilta väliin loukkaantumisen vuoksi. Kaikkiaan Joakim Anderssonilla on takanaan 29 maaottelua kevään 2019 jälkeen.
Saavutukset

Maajoukkueessa
Kaksi MM-hopeaa: 2018 ja 2019
MM-pronssi: 2016
Seurajoukkueessa
Maailmancupin voitto: 2018 Villan riveissä,
Joakim Berghäll

Joakim Berghäll (s. 1980) on suomalainen jazzmuusikko ja säveltäjä. Hänen pääsoittimensa on saksofoni, mutta hän on soittanut myös useita muita instrumentteja. Säveltäjänä hänen tuotantoonsa kuuluu pienille kokoonpanoille laadittuja jazzsävellyksiä sekä rytmistä orkesteri- ja kamarimusiikkia.
Berghäll on toiminut lukuisissa eri kokoonpanoissa. Hän on tullut tunnetuksi työstään esimerkiksi Ismo Alangon yhtyeessä ja Helsinki-Cotonou Ensemblessä. Berghällin yhteistyökumppanien joukossa ovat olleet myös muiden muassa UMO Helsinki Jazz Orchestra, Deutsche Kammerphilharmonie Bremen, Ville Leinosen orkesterit ja Sakari Kukko. Kiinnostus maailmanmusiikkia kohtaan on saanut Berghällin luomaan vahvasti maailmanmusiikkivaikutteista musiikkia, jossa improvisaatiolla on keskeinen asema.
Berghäll on opettanut saksofoninsoittoa Vantaan musiikkiopistossa.
Aiheesta muualla

Kuusi kuvaa muusikko Joakim Berghällin elämästä Yle Radio 1, 4.11.2023
Lincoln Nautilus

| Lincoln Nautilus |
| --- | --- |

Valmistustiedot
Valmistusmaa:   Kanada
Valmistaja:  Lincoln Motor Company
Konserni:  Ford Motor Company
Valmistusvuodet:  2006–
Muut nimet:  Lincoln MKX (2007–2018)
Korimalli:  5-ovinen crossover
Luokka:  J-segmentti
Edeltäjä:  Lincoln Aviator
Teknisesti samankaltaisia:  Ford Edge
Lincoln Nautilus on ylellinen crossover, jota Ford Motor Company valmistaa Lincoln Motor Company -brändin alla. Malli on ollut tuotannossa vuodesta 2007, ja se on ensimmäinen Lincolnin myymä crossover. Ensimmäinen sukupolvi, jolla oli Ford CD3 -pohjalevy, oli tuotannossa 2007–2015. Nykyinen sukupolvi käyttää Ford CD4 -pohjalevyä. Vuoteen 2019 asti autoa myytiin nimellä Lincoln MKX.
Lincoln Nautilusta valmistetaan Kanadan Oakville -tehtaalla.
Sukupolvet

Ensimmäinen sukupolvi.
Ensimmäisen sukupolven facelift
Toinen sukupolvi.
Toisen sukupolven facelift.
(Nautilus)
Aiheesta muualla

Kuvia tai muita tiedostoja aiheesta Lincoln Nautilus Wikimedia Commonsissa
Johan Olai Pictorius

Johan Olai Pictorius (noin 1590 Turku – 1643 Kemi) oli suomalainen pakanallisten saamelaisten käännyttäjänä tunnettu kirkkoherra.
Pictoriuksen isä oli turkulainen porvari, maalari ja talonomistaja Olof (Olav) Pictorius (k. 1623). Pictorius opiskeli nähtävästi Uppsalan yliopistossa. Hän toimi vuodesta 1629 alkaen Kalajoen kappalaisena ja vuodesta 1630 Kemin kirkkoherrana.
Kemin kirkkoherrana Pictorius teki ahkerasti tarkastusmatkoja Kemin Lappiin. Näillä matkoilla hän pyrki kovin ottein hävittämään pakanallisuuden saamelaisten keskuudesta muun muassa tuhoamalla noitarumpuja ja kastamalla lapsia. Pictoriuksen toiminnasta tehtiin valituksia, ja hän joutui tekemään selvityksen toiminnastaan Nyköpingiin 1640 valtiopäiville kokoontuneelle pappissäädylle. Lopulta Turun tuomiokapituli ratkaisi asian kehottamalla Pictoriusta ”seurustelemaan sävyisästi lappalaisten kanssa” ja välttämään pelottelua, mihin Pictorius suostui.
Tuomo Itkonen on kertonut Pictoriuksesta kirjassaan Keminlapin apostolit J. Pictorius, E. Fellman ja G. Tuderus: piirteitä 1600-luvun lapinlähetyksestä (Lapin sivistysseura, Helsinki 1945).
Pictorius oli naimisissa Margareta Persdotter Arctophilaciuksen (n. 1605–1660) kanssa. Heidän poikansa Petter Pictorius (k. 1672) toimi Uudenkaarlepyyn kappalaisena ja tytär Susanna Pictorius (1620–1697) oli naimisissa Kajaanin linnan päällikkönä toimineen majuri Johan Forsmanin (k. 1683) kanssa.
Jason Popson

| Jason Popson |
| --- | --- |

Henkilötiedot
Syntynyt: 1. marraskuuta 1971 Cleveland, Ohio, Yhdysvallat
Ammatti:  laulaja
Muusikko
Taiteilijanimi:  JMann
Tyylilajit:  rapcore hard rock nu metal industrial metal
Yhtyeet:  Mushroomhead In Cold Blood Integrity 2000 Crossfader AM Factory Rape Whistle Lost Vegas State of Conviction Unified Culture The Alter Boys 10,000 Cadillacs Pitch Black Forecast
  [ Muokkaa Wikidatassa ] [ ohje ]  
Jason Popson (s. 1. marraskuuta 1971 Cleveland, Ohio) on yhdysvaltalainen laulaja, joka tunnetaan parhaiten industrial metal -yhtye Mushroomheadin entisenä laulajana. Popsonilla on ollut myös lukuisia sivuprojekteja. Hän omistaa Fractured Transmitter Recording Company -nimisen levy-yhtiön. Musiikin lisäksi Popson on näytellyt Client 3815 -elokuvassa.
Aiheesta muualla

Jason Popson Internet Movie Databasessa. (englanniksi)
Jason Popson Myspacessa (englanniksi)
Fractured Transimitterin sivut
Jason Narvy

| Jason Narvy> Henkilötiedot |
| --- | --- |
Syntynyt: 27. maaliskuuta 1974 (ikä 50)  Newbury Park, Kalifornia
Ammatti:  näyttelijä
Puoliso:  Amy Schnetzer
Näyttelijä
Taiteilijanimet:  Jason A. Narvy
Aktiivisena:  1993–
Merkittävät roolit:  Eugene "Skull" Skullovitch (Mighty Morphin Power Rangers)
Aiheesta muualla
IMDb 
Elonet
Jason Narvy (s. 27. maaliskuuta 1974 Newbury Park, Kalifornia) on yhdysvaltalainen näyttelijä, joka tunnetaan parhaiten Skullin roolista televisiosarjassa Mighty Morphin Power Rangers.
Ura

Narvy aloitti näyttelemisen televisiossa vuonna 1993 Mighty Morphin Power Rangersin myötä, jossa hän esitti Paul Schrierin kanssa sarjan koomisia koulukiusaajia Bull ja Skull. Narvy näytteli Skullin roolissa aina vuoteen 2002, jonka aikana hän esiintyi sarjoissa Power Rangers Zeo, Power Rangers Turbo, Power Rangers: Lost Galaxy ja Power Rangers: Wild Force. Hän oli mukana myös molemmissa elokuvissa Power Rangers ja Power Rangers turbovaihteella vuosina 1995 ja 1997.
Power Rangersin lisäksi Narvy ääninäytteli vierailevassa roolissa toisessa Haim Sabanin tuottamassa televisiosarjassa Masked Rider vuonna 1995 ja vuonna 2002 elokuvassa Wicked Game. Sittemmin hän muutti pois Los Angelesista jatkaakseen opiskelua ja on nykyisin filosofian tohtori. Narvy opiskeli viimeksi Kalifornian yliopistossa näyttelemistä.
Limingan seurakunta

| Limingan seurakunta |
| --- | --- |

 tunnus :  sijainti 
 Limingan kirkko
Tunnustuskunta:  evankelis-luterilainen
Hiippakunta:  Oulun hiippakunta
Rovastikunta:  Limingan rovastikunta
Pääkirkko:  Limingan kirkko
Perustettu:  1477
Jäsenmäärä:  8 395 (2021)
– Osuus asukkaista:  82,2 %
Kirkollisvero:  1,70 %
Kirkkoherra:  Pekka Tuomikoski
Verkkosivusto
Infobox OKNimi-testi OK: 
Limingan seurakunta on Limingan kunnassa Pohjois-Pohjanmaalla toimiva Suomen evankelis-luterilaisen kirkon seurakunta. Se kuuluu Oulun hiippakuntaan ja Limingan rovastikuntaan.
Historia

Liminka on Pohjanmaan vanhimpia seurakuntia. Keskiajalla se on mahdollisesti kuulunut kappeliseurakuntana Saloisten seurakuntaan, mutta se on mainittu itsenäisenä seurakuntana jo vuonna 1477. Siitä on myöhemmin erotettu Paltamon, Oulun, Tyrnävän, Lumijoen, Kempeleen ja Temmeksen seurakunnat.
Herätysliikkeet

Limingan seurakunta kuuluu muun Pohjois-Pohjanmaan tavoin vanhoillislestadiolaisuuden keskeisimpään kannatusalueeseen. Limingan alue ei kuitenkaan ole liikkeen voimakkainta aluetta Oulun ympäristössä.
Papisto

Seuraavat henkilöt ovat toimineet Limingan seurakunnan kirkkoherroina:
Papisto > Kirkkoherrat

| --- | --- |
 1543: Jakob  1543–1547: Laurens Hallen  1547–1574: Thomas Ingonis  1575–1615: Henricus Laurentii Lithovius  1615–1648: Josephus Henrici Lithovius  1648–1652: Isaacus Josephi Lithovius  1652–1665: Laurentius Josephi Lithovius  1666–1685: Gustavii Laurentii Lithovius  1686–1702: Laurentius Laurentii Lithovius  1703–1715: Gustavus Gustavi Lithovius  1716–1729: Christjern Gisselkors  1731–1737: Henrik Forbus  1739–1747: Eric Falander  1749–1756: Esaias Esaiasson Fellman  1757–1771: Matthias Henriksson Pazelius  1773–1776: Thomas Josefsson Stenbäck :  1779–1799: Nils Fellman  1803–1820: Georg Rajalin  1826–1843: Jakob Gummerus  1845–1857: Aron Gustaf Borg  1861–1878: Julius Immanuel Bergh  1800–1889: Samuel Strömmer  1890–1915: Gustaf Gideon Forsman  1917–1939: Emil David Åström  1940–1951: Bror Gabriel Einar Borg  1951–1955: Aarre Auvo Ilmari Pyy  1956–1966: Lauri Olavi Oravainen  1967–1977: Eelis Lauri Kurkela  1978–1987: Markku Niku  1988–2019: Ilkka Tornberg  2020→ Pekka Tuomikoski
Aiheesta muualla

Seurakunnan kotisivut
Jason Patric

| Jason Patric |
| --- | --- |
 Jason Patric vieraana WonderConissa vuonna 2016.
Henkilötiedot
Syntynyt: 17. kesäkuuta 1966 (ikä 58) Queens, New York, Yhdysvallat
Ammatti:  näyttelijä
Näyttelijä
Aktiivisena:  1985–
Merkittävät roolit:   Michael (The Lost Boys)  Alex Shaw (Speed 2 – vaara iskee vesillä)  Nick Tellis (Narc)  Kirklander (In the Valley of Elah) 
Aiheesta muualla
IMDb 
Elonet
Jason Patric, syntymänimeltään Jason Patric Miller, (s. 17. kesäkuuta 1966 Queens, New York, Yhdysvallat) on yhdysvaltalainen näyttelijä.
Patric on Oscar- ja Pulitzer-palkitun näytelmäkirjailija Jason Millerin ja Linda Gleasonin (näyttelijä Jackie Gleasonin tytär) poika. Koulussa näyttelemistä harrastanut Patric pääsi 19-vuotiaana mukaan televisiosarjaan Huumevartijat (1985). Televisiota seurasivat roolit vampyyrielokuvassa The Lost Boys (1987) ja Afganistanin sotaan sijoittuvassa sotaelokuvassa Sodan peto (1988). Patric on näytellyt pääosaa myös elokuvissa Rush (1991), Geronimo (1993), Speed 2 – vaara iskee vesillä (1997) ja Narc (2002). Elokuvassa Alamo (2004) hän esitti Jim Bowieta. Patric näyttelee televisiosarja Wayward Pinesin (2016) toisella kaudella.
Aiheesta muualla

Jason Patric Internet Movie Databasessa. (englanniksi)}
Jason Patric Elonetissä.}
Leila Itkonen

| Leila Itkonen> Henkilötiedot |
| --- | --- |
Koko nimi:  Leila Iris Itkonen-Makkonen
Syntynyt: 21. toukokuuta 1926 Helsinki
Kuollut: 6. joulukuuta 2009 (83 vuotta) Helsinki
Ammatti:  näyttelijä
Lapset:  Tiina Makkonen
Näyttelijä
Aktiivisena:  1946–2006
Aiheesta muualla
IMDb
Elonet
Leila Iris Itkonen-Makkonen (21. toukokuuta 1926 Helsinki – 6. joulukuuta 2009 Helsinki) oli suomalainen näyttelijä. Hän näytteli lukuisissa näytelmissä, elokuvissa ja radiokuunnelmissa. Leila Itkonen aloitti teatteriuransa Helsingin Ympäristöteatterissa vuonna 1946. Sen jälkeen olivat vuorossa kiinnitykset Hämeenlinnan Työväen Teatterissa 1948–1955, Teatteri Jurkassa 1957–1958 ja Taskuteatterissa 1958–1959, minkä jälkeen hän jättäytyi freelanceriksi. Itkonen oli yksi Teatteri Kehä III:n (nykyinen Teatteri Vantaa) perustajista, yhdessä tyttärensä lavastaja Tiina Makkosen kanssa. Itkonen on haudattu Hietaniemen hautausmaan veteraanilehtoon.
Näytelmäroolit

1986–1998 Teatteri Kehä III:
Savannah Bay (1986)
Hautajaiset huvilalla (1988)
La Musica II (1997)
Alaston kauneus – Leni Riefenstahlin vuosisata (1998)
Filmografia > Elokuvat

Ratavartijan kaunis Inkeri (1950, Martta Lukkari)
Pitkäjärveläiset (1951, kreditoimaton ja tunnistamaton rooli)
Muuan sulhasmies (1956, tiskaaja)
Jussi Pussi (1970, etupenkin nainen)
Uuno Turhapuro (1973, rouva Kotkala-Hammaslärvänen)
Manillaköysi (1976, Elviira)
Tuntematon ystävä (1978, Lydia Lindströmin naapurin rouva)
Kun Hunttalan Matti Suomen osti (1984, kyläläinen/mielenosoituskokouksen osanottaja)
Hurmaava joukkoitsemurha (2000, Jari Kosusen äiti)
Kummelin Jackpot (2006, bingomummo)
Filmografia > Televisioelokuvat

Don Juan tulee sodasta (1967, vihaava vaimo kadulla)
Vintillä vilisee (1968, rouva Ohdake)
Annukka (1970, Riitan äiti)
Metrokortti (1973, lipunmyyjä)
Esan arki ja juhla (1973, vieras)
Naistentanssit (1976, epäluuloinen nainen)
Anu ja Mikko (1976, Vappo)
Sakea veri (1977, rouva Gruber)
Ljubov Jarovaja (1979)
Hääyö myytävänä (1979, sulhasen äiti)
Opri ja Oleksi (1980, Pasa)
Anna Linnean hiukset (1988, Devilon palvelija)
Sotapoika (1993, Arvon täti)
Filmografia > Televisiosarjat

Laivasto tulee (1960)
Kuten haluatte (1966-1970)
Kunnon sotamies Svejkin seikkailuja (1967-1968, emännöisijä/rouva Müller)
Hulukkoset (1967-1974, Miina Tiistinen)
Herra Kenonen (1968, Miina)
Murheenlaakso (1968)
Toimittaja (1969, rouva Lahtinen)
Teatterituokio (1972, Gunilla)
Potilas X (1972, Julia Suomela)
Soittorasia (1974, meklarin sihteeri)
Sirkka ja Sakari (1975, Sirkka)
Koivuharju (1976-1978, kauppiaan rouva)
Iris Klewe (1981, Sere)
Tapulikylä (1992-1993, Faina)
Nortia (1996, pyykkäri)
Kovaa maata (1994-1997, Miina)
Kuunnelmat

1982–1987 Matti, Kappu, Eeva ja Eppu (mummi)
1983 Hautasi on Odessassa (Helmi Lehtinen)
Aiheesta muualla

Leila Itkosen muistokirjoitus Helsingin Sanomissa (Arkistoitu – Internet Archive)
Leila Itkonen Elonetissä.
Leila Itkonen Internet Movie Databasessa. (englanniksi)
Jazz-funk

| Jazz-funk |
| --- | --- |
Alkuperä:  jazz, funk, soul, soul jazz, rhythm and blues
Alkuperämaa:  Yhdysvallat
Kehittymisen ajankohta:  1960-luku
Tyypillisiä soittimia:  bassokitara, rummut, analoginen syntetisaattori, saksofoni, trumpetti, pasuuna, piano, kitara, laulu
Kehittyneitä tyylilajeja / suuntauksia:  free funk
Jazz-funk on jazzmusiikin alalaji, jolle on tunnusomaista elektrisoitu soundi ja toistuvat rytmit. Se sai alkunsa, kun 1950-luvun jazzmuusikot yhdistivät iskuja jazztyylisiin sovituksiin 1950- ja 1960-luvuilla. Varhaisimmassa esiintymisessään 1960-luvun puolivälissä jazz-funk oli jazzin ja funktyylisen southern soulin sekoitus. Jazz-funk oli suosituinta 1970-luvulla ja sen tunnetuimpia esittäjiä ovat muun muassa laulaja James Brown, vibrafonisti Roy Ayers ja trumpetisti Donald Byrd.
Jason Orange

Jason Orange vuonna 2011.
Jason Thomas Orange (s. 10. heinäkuuta 1970) on brittiläinen pop-muusikko. Hän oli yksi poikabändi Take Thatin jäsenistä sen perustamisesta vuodesta 1990 lähtien.
Take Thatin hajottua vuonna 1996 Orange opiskeli näyttelemistä ja sen jälkeen South Trafford Collegessa psykologiaa ja sosiologiaa.
Take That teki vuonna 2006 comebackin ilman Robbie Williamsia. Yhtye julkaisi levyt Beautiful World (2006) ja The Circus (2008). Vuonna 2010 ilmestyi levy Progress alkuperäisellä viisihenkisellä kokoonpanolla.
Syyskuussa 2014 Orange ilmoitti jättävänsä Take Thatin.